Έκτοπη θέση αγγείων από το αορτικό τόξο. Μελέτη σε αξονικές αγγειογραφίες
Creators: name: Πλακιάς, Χαράλαμπος Κωνσταντίνου
Publisher: name: Aristotle University of Thessaloniki
Year: 2022
Subjects: Αορτικό τόξο
Παραλλαγές
Ανωμαλίες αξονική τομογραφική αγγειογραφία
aortic arch
Variations
Anomalies
Multidetector computed tomography angiography

description: Θεωρητικό υπόβαθρο: το αορτικό τόξο παρουσιάζει ανατομικές παραλλαγές σε ένα σημαντικό ποσοστό. Η αναγνώριση και απεικόνιση αυτών των παραλλαγών είναι ιδιαίτερα σημαντική, καθώς, στις περιπτώσεις χειρουργικών παρεμβάσεων μειώνει τον κίνδυνο διεγχειρητικών και μετεγχειρητικών επιπλοκών, ενώ ταυτόχρονα μπορεί να σχετίζονται με χρωμοσωμικές ανωμαλίες ή συγγενείς καρδιοπάθειες, που στην πλειονότητα τους είναι κλινικά σιωπηρές Σκοπός: η διερεύνηση της επίπτωσης και των απεικονιστικών χαρακτήρων των ανατομικών παραλλαγών των κλάδων του αορτικού τόξου, με τη χρήση της πολυτομικής αξονικής τομογραφίας. Υλικά – Μέθοδοι: αναδρομική περιγραφική μελέτη ασθενών που υποβλήθηκαν σε αξονικές τομογραφικές αγγειογραφίες για διερεύνηση πνευμονικής εμβολής στο ΓΝΘ Παπαγεωργίου από τον Μάιο 2020 μέχρι Μάρτιο 2022. Έγινε έλεγχος τομών σε εγκάρσιο, στεφανιαίο και οβελιαίο επίπεδο και ανασυνθέσεις με τη μέθοδο (Volume rendering technique, VRT). Οι παράμετροι που καταγράφηκαν ήταν το ποσοστό εμφάνισης και το είδος των παραλλαγών, η ηλικία και το φύλο των ασθενών και πραγματοποιήθηκε περιγραφική ανάλυσή τους. Αποτελέσματα: Από τους 1000 ασθενείς (451 γυναίκες και 549 άνδρες), οι οποίοι υποβλήθηκαν σε αξονική αγγειογραφία, 847 εξετασθέντες (84.7%) είχαν τυπική διακλάδωση των κλάδων του αορτικού τόξου, ενώ στους υπόλοιπους 153 ασθενείς (15.3%) αναγνωρίστηκε ανατομική παραλλαγή. Η πιο συχνή παραλλαγή ήταν το αορτικό τόξο βόειου τύπου (9.4%) ακολουθούμενη από την έκφυση της ΑΣΑ απευθείας από το αορτικό τόξο (3.8%). Άλλες παραλλαγές που ανευρέθηκαν σε μικρότερο ποσοστό ήταν η οπισθοοισοφαγική πορεία δεξιάς υποκλείδιας (0.5%) και το δεξιό αορτικό τόξο (0.3%). Τέλος, δεν ανευρέθηκε διαφορά στην εμφάνιση των παραλλαγών μεταξύ των 2 φύλων. Συμπέρασμα: Η αξονική αγγειογραφία αποτελεί σημαντική μέθοδο για την περιγραφή της ανατομίας του αορτικού τόξου και την ανίχνευση ανατομικών παραλλαγών που εμφανίζονται σε ένα σημαντικό ποσοστό. Στην πλειονότητα τους οι παραλλαγές αυτές είναι κλινικά σιωπηρές και έτσι, η συγκεκριμένη μέθοδος συμβάλλει στον καλύτερο προεγχειρητικό σχεδιασμό ενδαγγειακών και θωρακοχειρουργικών επεμβάσεων, μειώνοντας τον κίνδυνο επιπλοκών.
description: Θεωρητικό υπόβαθρο: το αορτικό τόξο παρουσιάζει ανατομικές παραλλαγές σε ένα σημαντικό ποσοστό. Η αναγνώριση και απεικόνιση αυτών των παραλλαγών είναι ιδιαίτερα σημαντική, καθώς, στις περιπτώσεις χειρουργικών παρεμβάσεων μειώνει τον κίνδυνο διεγχειρητικών και μετεγχειρητικών επιπλοκών, ενώ ταυτόχρονα μπορεί να σχετίζονται με χρωμοσωμικές ανωμαλίες ή συγγενείς καρδιοπάθειες, που στην πλειονότητα τους είναι κλινικά σιωπηρές Σκοπός: η διερεύνηση της επίπτωσης και των απεικονιστικών χαρακτήρων των ανατομικών παραλλαγών των κλάδων του αορτικού τόξου, με τη χρήση της πολυτομικής αξονικής τομογραφίας. Υλικά – Μέθοδοι: αναδρομική περιγραφική μελέτη ασθενών που υποβλήθηκαν σε αξονικές τομογραφικές αγγειογραφίες για διερεύνηση πνευμονικής εμβολής στο ΓΝΘ Παπαγεωργίου από τον Μάιο 2020 μέχρι Μάρτιο 2022. Έγινε έλεγχος τομών σε εγκάρσιο, στεφανιαίο και οβελιαίο επίπεδο και ανασυνθέσεις με τη μέθοδο (Volume rendering technique, VRT). Οι παράμετροι που καταγράφηκαν ήταν το ποσοστό εμφάνισης και το είδος των παραλλαγών, η ηλικία και το φύλο των ασθενών και πραγματοποιήθηκε περιγραφική ανάλυσή τους. Αποτελέσματα: Από τους 1000 ασθενείς (451 γυναίκες και 549 άνδρες), οι οποίοι υποβλήθηκαν σε αξονική αγγειογραφία, 847 εξετασθέντες (84.7%) είχαν τυπική διακλάδωση των κλάδων του αορτικού τόξου, ενώ στους υπόλοιπους 153 ασθενείς (15.3%) αναγνωρίστηκε ανατομική παραλλαγή. Η πιο συχνή παραλλαγή ήταν το αορτικό τόξο βόειου τύπου (9.4%) ακολουθούμενη από την έκφυση της ΑΣΑ απευθείας από το αορτικό τόξο (3.8%). Άλλες παραλλαγές που ανευρέθηκαν σε μικρότερο ποσοστό ήταν η οπισθοοισοφαγική πορεία δεξιάς υποκλείδιας (0.5%) και το δεξιό αορτικό τόξο (0.3%). Τέλος, δεν ανευρέθηκε διαφορά στην εμφάνιση των παραλλαγών μεταξύ των 2 φύλων. Συμπέρασμα: Η αξονική αγγειογραφία αποτελεί σημαντική μέθοδο για την περιγραφή της ανατομίας του αορτικού τόξου και την ανίχνευση ανατομικών παραλλαγών που εμφανίζονται σε ένα σημαντικό ποσοστό. Στην πλειονότητα τους οι παραλλαγές αυτές είναι κλινικά σιωπηρές και έτσι, η συγκεκριμένη μέθοδος συμβάλλει στον καλύτερο προεγχειρητικό σχεδιασμό ενδαγγειακών και θωρακοχειρουργικών επεμβάσεων, μειώνοντας τον κίνδυνο επιπλοκών.